বাড়ি, গাড়ি, ব্যবসা, কী নেই! চিনে নিন এই ‘কোটিপতি’ ভিখারিকে

ওয়েব ডেস্ক: সাধারণত যাদের রোজগার না থাকে অথবা যারা বিশেষ কারণে কাজ করতে অক্ষম হন, তারাই ভিক্ষা করে জীবনযাপন করেন। রাস্তাঘাট, মন্দির, রেল স্টেশন, বাস স্ট্যান্ডে ভিক্ষুকদের (Beggar) দেখা মেলে। কিন্তু এই তাঁদের ভিক্ষার ঝুলি যে কতটা বড় হতে পারে, মধ্যপ্রদেশের (Madhya Pradesh) এই ঘটনা থেকে তার একটা আন্দাজ পাওয়া যাবে। ভিক্ষা করে কোটিপতি হয়েছেন ইন্দোরের (Indore) এই ভিক্ষুক। বাড়ি, গাড়ি, টাকা – কী নেই তাঁর! তা সত্ত্বেও অন্যের কাছে হাত পাতা ছাড়েননি তিনি।

দেশের সর্বাধিক পরিষ্কার শহর ইন্দোরে সম্প্রতি শুরু হয়েছে ভিক্ষুক উচ্ছেদ অভিযান। এভাবেই প্রশাসনিক আধিকারকদের নজরে আসেন মঙ্গলিলাল নামে একজন, যিনি ভিক্ষা করেই হয়ে উঠেছেন একজন কোটিপতি। জানা গিয়েছে, তাঁর নামে শহরের বিভিন্ন এলাকায় মোট তিনটি বাড়ি রয়েছে ভগত সিং নগর, শিবনগর এবং আলওয়াস এলাকায় একটি করে বাড়ি, যার মধ্যে একটি তিনতলা ভবন। অথচ সরকারি উদ্যোগে তিনি একটি পাকাবাড়ি পেয়েছেন। তা সত্ত্বেও ভিক্ষাবৃত্তি ছাড়েননি। কাঠের বোর্ড হাতে তাঁকে নিয়মিত ইন্দোরের রাস্তায় ভিক্ষা করতে দেখা যায়।

আরও পড়ুন: সকাল সকাল ভূমিকম্প রাজধানীতে! আতঙ্কে সাধারণ মানুষ

শুধু বাড়ি নয়, ভিক্ষুক মঙ্গলিলালের নামে রয়েছে তিনটি অটো রিকশা এবং একটি মারুতি সুজুকি ডিজায়ার গাড়ি, যেগুলি তিনি ভাড়ায় চালান। শুধু গাড়ির ভাড়া ব্যবসা নয়, ইন্দোরের বিখ্যাত সরাফা বাজার এলাকায় একজন ‘মহাজন’ হিসেবেও পরিচিত এই মঙ্গলিলাল। সুদের বিনিময়ে টাকা ধার দিয়ে তিনি রোজ ৪০০ থেকে ৫০০ টাকা আয় করেন। তবে আপাতত মঙ্গলিলালের এই ভিক্ষাবৃতির পর্দাফাঁস করল প্রশাসন।

দেখুন আরও খবর:

The post বাড়ি, গাড়ি, ব্যবসা, কী নেই! চিনে নিন এই ‘কোটিপতি’ ভিখারিকে first appeared on KolkataTV.

The post বাড়ি, গাড়ি, ব্যবসা, কী নেই! চিনে নিন এই ‘কোটিপতি’ ভিখারিকে appeared first on KolkataTV.