সারের জন্য হাহাকার! ডবল-ইঞ্জিন রাজ্যে মৃত্যু একের পর এক কৃষকের

ওয়েব ডেস্ক: মধ্যপ্রদেশ (Madhya Pradesh) জুড়ে সার সংকট (Fertilizer Crisis) দিন দিন ভয়ঙ্কর আকার ধারণ করছে। ডবল-ইঞ্জিন এই রাজ্যে চরম হতাশায় ডুবছেন রাজ্যের কৃষকরা। সরকারি হিসেব বলছে, গত দু’সপ্তাহে সার কেন্দ্রের সামনে লাইনে দাঁড়িয়ে মৃত্যু হয়েছে দুই কৃষকের (Farmer Death)। পরিস্থিতি মোকাবিলায় প্রশাসনিক ব্যর্থতার অভিযোগ তুলে একাধিক জেলায় বিক্ষোভ, পথ অবরোধ, এমনকি সার লুটপাটের ঘটনাও ঘটছে বলে খবর। রাজনৈতিক সংঘাতও তীব্র হয়েছে শেওপুর, টিকমগড় ও সংলগ্ন জেলাগুলিতে।

জানা গিয়েছে, বিজেপি (BJP) শাসিত এই রাজ্যের টিকমগড় জেলার বাদোরাঘাট সার বিতরণ কেন্দ্রে মাত্র দু’টি ইউরিয়ার বস্তা পাওয়ার আশায় টানা তিন দিন না খেয়ে লাইনে দাঁড়িয়ে অবশেষে সোমবার মৃত্যুর কোলে ঢলে পড়েন ৫০ বছর বয়সী কৃষক যমুনা কুশওয়াহা। ছিলেন তিনি। ময়নাতদন্তে ধরা পড়েছে হৃদ্‌রোগ আক্রান্ত হয়েছে আকস্মিক মৃত্যু হয়েছে তাঁর। এর আগে নভেম্বরের শেষ সপ্তাহে গুনা জেলার এক সার কেন্দ্রে টানা দু’দিন লাইনে দাঁড়িয়ে মৃত্যু হয় ভ্রুইয়া বাঈ নামে আরেক কৃষকের।

আরও পড়ুন: ‘বন্দে মাতরম’ চর্চায় NDA সরকারকে ধুয়ে দিলেন প্রিয়াঙ্কা গান্ধী

এদিকে, সার সংকটে টিকমগড়ের খারাগপুরে সোমবার রাস্তায় নেমে বিক্ষোভ দেখান শতাধিক কৃষক। জাতীয় সড়ক অবরোধ করে চলে প্রতিবাদ। এতে দীর্ঘ সময় যানজট তৈরি হয়। কোথাও কোথাও কৃষকেরা হতাশ হয়ে সার মজুত লুট করেছেন বলেও অভিযোগ সামনে আসছে। আবার কিছু এলাকায় ক্ষুব্ধ কৃষকের বিরুদ্ধে কো-অপারেটিভ সোসাইটির গেটে তালা লাগিয়ে দেওয়ার অভিযোগও সামনে এসেছে।

এই অবস্থাকে কেন্দ্র করে তীব্র রাজনৈতিক দড়ি টানাটানি শুরু হয়েছে। বিজেপি নেতাদের দাবি—রাজ্যে সার ঘাটতির কোনও প্রশ্নই নেই, কংগ্রেস পরিস্থিতি নিয়ে অযথা বিভ্রান্তি ছড়াচ্ছে। অন্যদিকে, কংগ্রেসের অভিযোগ, কৃষকরা দীর্ঘ লাইনে দাঁড়িয়ে থেকে মৃত্যুবরণ করছেন। অথচ বিজেপি নেতারা বলছেন সব স্বাভাবিক!

দেখুন আরও খবর:

The post সারের জন্য হাহাকার! ডবল-ইঞ্জিন রাজ্যে মৃত্যু একের পর এক কৃষকের first appeared on KolkataTV.

The post সারের জন্য হাহাকার! ডবল-ইঞ্জিন রাজ্যে মৃত্যু একের পর এক কৃষকের appeared first on KolkataTV.