ওয়াটার পিউরিফায়ার নিয়ে ইন্দোরে শুভমন! নেপথ্যে কি জলদূষণ?

ওয়েব ডেস্ক: জলদূষণের (Water Pollution) জন্য ইতিমধ্যে খবরের শিরোনামে উঠে এসেছে মধ্যপ্রদেশের (Madhya Pradesh) নাম। আর সে রাজ্যেই রবিবার সিরিজের নির্ণায়ক ম্যাচ খেলতে নামবে টিম ইন্ডিয়া (India Cricket Team)। ইতিমধ্যে বছরের প্রথম ওডিআই সিরিজে (IND vs NZ) একটি করে ম্যাচ জিতেছে ভারত ও নিউজিল্যান্ড। তাই ম্যাচ জিততে মরিয়া টিম ইন্ডিয়া। তাই ব্যাট, প্যাড, হেলমেট, গ্লাভস নিয়ে ইতিমধ্যে ইন্দোরে পৌঁছে গিয়েছেন শুভমনরা। তবে শুধু খেলার সামগ্রী নয়, সেখানে সঙ্গে করে ‘ওয়াটার পিউরিফায়ার’ও (Water Purifier) নিয়ে গেল ভারতীয় দল।

ইন্দোর (Indore) ভারতের সবচেয়ে পরিষ্কার শহর হিসেবে পরিচিত হলেও, সাম্প্রতিক সময়ে সেখানে দূষিত জলের কারণে একাধিক মৃত্যুর ঘটনা দেশজুড়ে চাঞ্চল্য সৃষ্টি করেছে। এই পরিস্থিতিতে কোনও ঝুঁকি নিতে নারাজ ভারতীয় দল। জানা গিয়েছে, ইন্দোরের পাঁচ তারা হোটেলে থাকা সত্ত্বেও অধিনায়ক শুভমন গিল (Shubman Gill) নিজের সঙ্গে প্রায় তিন লক্ষ টাকা মূল্যের একটি বিশেষ জল পরিশোধন যন্ত্র নিয়ে এনে সেটিকে নিজের রুমে রেখেছেন। হোটেল সূত্রে খবর, ওই যন্ত্রের সাহায্যে বোতলজাত পানীয় জলকেও নতুন করে বিশুদ্ধ করা যায়।

আরও পড়ুন: জোড়া চোটের ধাক্কা! বিশ্বকাপের মুখে টি-২০ দলে ফিরলেন ২ তারকা

যদিও ভারতীয় দলের মিডিয়া ম্যানেজার এই বিষয়ে কোনও মন্তব্য করতে চাননি। তিনি এটাও স্পষ্ট করেননি যে, ইন্দোরে দূষিত জলের কারণে সাম্প্রতিক মৃত্যুর ঘটনার সঙ্গেই এই সিদ্ধান্তের সরাসরি যোগ রয়েছে। অর্থাৎ, এটি শুভমনের ব্যক্তিগত কারণেই আনা হতে পারে। কিন্তু সম্প্রতি মধ্যপ্রদেশে জলদূষণের কারণে একের পর এক মৃত্যুর সঙ্গে ভারতীয় দলের বাড়তি সতর্কতার একটা যোগসূত্র রয়েছে বলেই মনে করছেন অনেকে।

দেখুন আরও খবর:

The post ওয়াটার পিউরিফায়ার নিয়ে ইন্দোরে শুভমন! নেপথ্যে কি জলদূষণ? first appeared on KolkataTV.

The post ওয়াটার পিউরিফায়ার নিয়ে ইন্দোরে শুভমন! নেপথ্যে কি জলদূষণ? appeared first on KolkataTV.