হাসপাতালে ইঁদুর-রাজ! ডবল-ইঞ্জিন রাজ্যে স্বাস্থ্য ব্যবস্থার এ কী হাল!

ওয়েব ডেস্ক: সরকারি হাসপাতালে (Government Hospital) ডাক্তার, নার্সের থেকে বেশি আনাগোনা করে ইঁদুরের (Rat) দল! ইমারজেন্সি থেকে সদ্যোজাত শিশুদের ওয়ার্ড – সর্বত্র দেখা মেলে এই চারপেয়ে প্রাণির। সেই ছবি ভাইরাল হতেই এবার বিরাট প্রশ্নের মুখে ডবল-ইঞ্জিন রাজ্যের স্বাস্থ্য ব্যবস্থা। ছবিটা মধ্যপ্রদেশের (Madhya Pradesh) সাতনা জেলার সরদার বল্লভভাই প্যাটেল সরকারি জেলা হাসপাতালের (Sardar Vallabh Bhai Patel Government District Hospital)।

সম্প্রতি সোশ্যাল মিডিয়ায় ভাইরাল হওয়া একটি ভিডিওতে (Viral Video) হাসপাতালের সিক নিউবর্ন কেয়ার ইউনিটের ভেতরে অবাধে ইঁদুর চলাচল করতে দেখা যাচ্ছে। একটি ইঁদুর কম্পিউটার মনিটরের নিচ থেকে মুখে একটি ‘পকোড়া’ নিয়ে বেরিয়ে আসে। এরপর সেটি এসএনসিইউ-র ভিতরে রাখা একটি ওয়াই-ফাই রাউটারের ওপর উঠে পড়ে। কয়েক সেকেন্ডের মধ্যেই খাবারটি ফেলে দিয়ে ইঁদুরটি পালিয়ে যায়। কিছুক্ষণ পর পরপর আরও দু’টি ইঁদুরকে ইউনিটের ভিতরে দৌড়তে দেখা যায়।

আরও পড়ুন: দিল্লি বিমানবন্দরে হাতাহাতি, যাত্রীকে মারধর পাইলটের

এই দৃশ্য স্বাভাবিক ভাবেই আতঙ্ক ছড়িয়েছে নবজাতকদের জন্য নির্ধারিত ওই গুরুত্বপূর্ণ বিভাগে। যদিও মধ্যপ্রদেশের সরকারি হাসপাতালে ইঁদুরের উপদ্রব নতুন নয়। মাত্র তিন মাস আগেই ইন্দোরের মহারাজা যশবন্তরাও হাসপাতালের এনআইসিইউ-তে ইঁদুরের কামড়ে আক্রান্ত হয়ে একজোড়া নবজাতকের মৃত্যু হয়েছিল।

আর এবার সাতনার এই ভিডিও সামনে আসায় ফের একবার প্রশ্ন উঠছে, কর্তৃপক্ষের আশ্বাস সত্ত্বেও কেন পরিস্থিতির উন্নতি হচ্ছে না। যদিও হাসপাতাল কর্তৃপক্ষের দাবি, এসএনসিইউ সহ সব ওয়ার্ডেই ইঁদুর ধরার খাঁচা ও ফাঁদ বসানো হয়েছে এবং নিয়মিত পেস্ট কন্ট্রোল করা হয়। কিন্তু ভাইরাল ভিডিও তো অন্য কথা বলছে!

দেখুন আরও খবর:

The post হাসপাতালে ইঁদুর-রাজ! ডবল-ইঞ্জিন রাজ্যে স্বাস্থ্য ব্যবস্থার এ কী হাল! first appeared on KolkataTV.

The post হাসপাতালে ইঁদুর-রাজ! ডবল-ইঞ্জিন রাজ্যে স্বাস্থ্য ব্যবস্থার এ কী হাল! appeared first on KolkataTV.